Habitaté manuk kutilang ana ing panggonan kang padang, kayata pinggir dalan, kebon, glagahan, lan alas.[4] Manuk tilang uga kerep ditemokaké urip sacara bébas ing taman-taman kota.[4] Karakter manuk thilang ya iku biasa urip nggrombol, bisa iku pas golèk pakan utawa pas gelut, karo jinisé dhéwé utawa jinis liyané. Manuk thilang kerep mabur sambi ngocèh.[4] Manuk thilang seneng banyu, kanggo ados utawa kanggo ngombé.[4] Amerga kerep ngombé mangka manuk thilang kagolong manuk kang kerep ngisèng.[4] Susuh manuk thilang bentuké kaya cawan wondéné bahané saka godhong lan suket, Manuk thilang biasané ngendog nganti 2-3 iji, wernané endogé rodok jambon ana bintik-bintiké klawu.[4] Manuk iki gawé susuh ing saben taun kajaba wulan November.[4] Kanggo mbédakaké antarané manuk thilang lanang lan wédok ana pira-pira cara kang isa dienggo kayata, yèn suwarané banter mangka iku isa dipastékaké manuk thilang iku jinisé lanang.[5]